Document ID: 31999R0362

Ir-Regolament tal-Kummissjoni Nru 362/1999
tat-18 ta' Frar 1999
li jimponi taxxa fuq l-importazzjoni ta' ħbula u cables ta' l-azzar li joriġinaw fir-Repubblika Popolari taċ-Ċina, l-Indja, il-Messiku, l-Afrika t'Isfel u l-Ukrajna biex jiġi evitat li jinfaqà s-suq u li jaċċetta impriżi offruti minn ċerti esportaturi fl-Ungerija u l-Polonja
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidraw ir-Regolament tal-Kummissjoni (KE) Nru 384/96 tat-22 ta' Diċembru 1995 dwar il-protezzjoni kontra importi li jifqgħu s-suq minn pajjiżi terzi li mhux Membri tal-Komunità Ewropea [1], kif emendat l-aħħar permezz tar-Regolament (KE) Nru 905/98 [2], partikolarment l-Artikolu 7 u 8 tiegħu,
Wara konsultazzjoni mal-Kumitat Konsultattiv,
Billi:
A. PROĊEDURA
(1) Fl-20 ta' Mejju 1998, il-Kummissjoni għarrfet permezz t'avviż ippubblikat fil-Ġurnal Uffiċjali tal-Komunitajiet Ewropej [3], il-bidu ta' proċedura rigward l-importazzjoni ta' ħbula u cables ta' l-azzar mir-Repubblika Popolari taċ-Ċina (hawnhekk iżjed ‘il quddiem msejħa "RPĊ"), l-Indja, ir-Repubblika tal-Korea (hawnhekk iżjed ‘il quddiem msejħa "Korea"), l-Afrika t'Isfel u l-Ukrajna sabiex jiġi evitat li s-suq jinfaqa'.
Fit-30 ta' Lulju 1998 il-Kummissjoni avżat wkoll il-bidu ta' proċedura rigward importazzjoni ta' l-istess prodott mill-Ungerija, l-Messiku u l-Polonja sabiex jiġi evitat li s-suq jinfaqa' [4].
(2) Il-proċeduri inbdew bħala riżultat ta' żewġ ilmenti mressqa f'April u Ġunju 1998 mil-Kumitat ta' Kollaborazzjoni bejn l-Industriji tal-Ħbula tal-Wire fl-Unjoni Ewropea (EWRIS) f'isem il-produtturi mill-Kommunità li jirrapreżentaw proporzjon kbir mill-produzzjoni ta' ħbula u cables ta' l-azzar fil-Komunità. L-ilmenti wrew xiehda li l-prodott msemmi kien qed ibaxxi l-prezzijiet u li dan kien qed jirriżulta f'danni materjali. Dan kien meqjus biżżejjed, wara konsultazzjoni, biex jiġġustifika il-bidu ta' proċedura.
Iktar tard inħass iktar xieraq li jingħaqdu ż-żewġ proċeduri biex jintlaħqu l-għanijiet tal-protezzjoni tas-suq u analiżi tad-danni (ara premessa 6).
(3) Il-Kummissjoni avżat uffiċjalment lill-produtturi mill-Komunità li ressqu l-ilment, lill-produtturi li jesportaw u anke lill-importaturi, lill-aġenti u l-konsumaturi kkonċernati, kif ukoll għaqdiet kkonċernati u rappreżentanti tal-pajjiżi li qed jesportaw. Il-partijiet interessati ingħataw l-opportunita' li jesprimu l-opinjoni tagħhom bil-miktub u li jitolbu seduta fiż-żmien stipulat fl-avviż tal-bidu. Il-partijiet kollha li jrew din ix-xewqa ngħataw seduta.
(4) Il-Kummissjoni bagħtet kwestjonarji lill-partijiet kollha involuti. Minħabba n-numru kbir ta' produtturi mill-Komunità li lmentaw u l-limiti ta' żmien stabbiliti fl-Artikolu 6(9) tar-Regolament (KE) Nru 384/96 (hawnhekk iżjed ‘il quddiem msejjaħ "ir-Regolament Bażiku"), il-Kummissjoni ddeċidiet li tinvestiga d-danni fuq il-bażi ta' kampjun ta' produtturi mill-Komunità li lmentaw, skond l-Artikolu 17 tar-Regolament Bażiku. Il-Kummissjoni rċeviet tweġibiet minn 21 produttur għall-esportazzjoni fil-pajjiżi kkonċernati, tliet impurtaturi u tliet aġenti li jissuplixxu l-industrija upstream. L-ebda risposta ma waslet mill-industrija tal-konsumatur.
(5) Il-Kummissjoni fittxet u vverifikat l-informazzjoni li ħasset li kienet relevanti għall-għanijiet ta' stima preliminarja ta' l-effett fuq is-suq u d-danni, kif ukoll l-interessi tal-Komunità u għamlet żjarat ta' verifikazzjoni fil-bini ta' dawn il-kumpanniji li ġejjin:
A. Produtturi mill-Komunità li lmentaw
(a) id-Danimarka
Randers Rebslageri
(b) Franza
Trefileurope
(ċ) il-Ġermanja
BTS Drahtseile GmbH
(d) l-Italja
Redaelli Tecnacordati SpA
(e) Spanja
Trenzas y Cables SL
(f) ir-Renju Unit
Bridon International Limited
B. Produtturi għall-esportazzjoni
(a) l-Ungerija
Drótáru és Drótkötél Ipari és Kereskedelmi Rt, Miskolc
(b) l-Indja
Usha Martin Industries & Usha Beltron Ltd, Calcutta
Mohatta & Heckel, Mumbai
(ċ) Korea:
Kiswire Ltd, Seoul and Pusan
Manho Rope & Wire Ltd, Pusan
Chung Woo Rope Co., Ltd, Pusan
Chun Kee Steel and Wire Rope Co., Ltd, Suncheon
(d) il-Messiku
Aceros Camesa SA de CV, il-Messiku
Cablesa SA de CV, Queretaro
Din ta' l-aħħar kienet investigata iżda nstab li ma kenitx esportat il-prodott ikkonċernat waqt il-perjodu ta' l-investigazzjoni u allura, ma kellhiex x'taqsam mal-proċedura tal-ħarsien tas-suq.
(e) Polonja
Drumet SA, Wloclawek
"Linodrutċ" Group [5]
(f) Afrika t'Isfel
Haggie Rand Limited, Cleveland
Ċ. Importaturi relatati fil-Komunità
(a)l-Indja: | Usha Martin Europe Limited (ir-Renju Unit) |
Usha Martin Scandinavia (id-Danimarka) |
(b)Korea: | Kiswire Europe BV (Olanda) |
(ċ)Afrika t'Isfel: | Haggie Rand Europe (Belġju) |
Le Lis (Belġju) |
(6) Rigward iż-żewġ proċeduri, l-investigazzjoni dwar is-suq kopriet il-perjodu mill-1 ta' Jannar 1998 sal-31 ta' Marzu 1998 (hawnhekk iżjed ‘il quddiem msejħa "perjodu ta' nvestigazzjoni" jew "IP")
L-eżami tad-danni kopra l-perjodu bejn 1 ta' Jannar u 31 ta' Marzu 1998 (hawnhekk iżjed "il quddiem msejjaħ" perjodu kkunsidrat').
B. PRODOTTI KKONĊERNATI U PRODOTTI SIMILI
1. Prodotti kkonċernati
(7) Il-prodotti kkonċernati jinkludu ħbula u cables ta' l-azzar, inklużi ħbula b'LOCKED COIL, esklużi ħbula u cables ta' l-azzar, bi ħxuna massima ta' iktar minn 3 mm (hawnhekk iżjed ‘il quddiem msejjaħ b'termini industrijali, bħala ħbula tal-wire ta' l-azzar jew "SWR"). Bħalissa dawn huma klassifikabbli bil-kodiċi NM 73121082, 73121084, 73121086, 73121088 u 73121099.
SWR jikkonsisti minn 3 komponenti bażiċi: il-wire ta' l-azzar li jifforma ħajta waħda, il-ħjut li jkunu minsuġin madwar il-qalba u l-qalba innifisha. Dawn il-komponenti jvarjaw fid-disinn skond il-ħtieġa fiżika ta' l-użu partikolati ta' l-SWR. Ħajta waħda tista' tintuża bħala SWR f'ċerti każi.
Hemm diveri kwalitajiet ta' wire ta' l-azzar, b'forza tensili u diametri differenti. Il-wire ta' l-azzar jista' jkun galvanizzat (i.e. mikzi biż-żingu) jew ileqq.
Il-ħajta tiġi magħmula permezz ta' numru ta' wires minsuġa flimkien u mqiegħda f'arranġamenti ġeometriċi jew formazzjonijiet (eż. "standard", "seal", "filler" u "warrington"). Il-kwantita', kobor u kwalità' ta' l-azzar u l-għamla speċifika jistabbilixxi il-kwalitajiet ta' kull tip ta' SWR.
Il-ħjut ikunu miġbura u minsuġa madwar il-qalba li tista' tkun ta' fibra (kemm naturali jew inkella sintetika), azzar jew taħlita tat-tnejn.
Hemm speċifikazzjonijiet oħra ta' l-SWR, bħal ma hi l-barma, jekk huwiex pre-format jew kwalitajiet oħra speċjali (eż. kumpatt, jew magħmul minn tliet ħbula ta' tliet ħajtiet kull wieħed, u mibruma kontra l-arloġġ, jew jirreżisti r-rotazzjoni). Ġeneralment ikunu ta' forma' ċilindrika, iżda jista' ikunu rettangolari fil-ħxuna tagħhom. L-SWR jista' jinqata' skond it-tul li jkun hemm bżonn jew magħmul f'forom oħra (ganċijiet, ħoloq) u jista' jkun miksi bil-plastik.
L-SWR jintuża f'diversi applikazzjonijiet, inklużi użu ġenerali, sajd, tbaħħir, industriji taż-żejt u l-gass, tħaffir, foresti, trasport bl-ajru, inġinerija ċivili, bini u lifts. Minkejja dawn l-applikazzjonijiet differenti u xi differenzi minuri fil-karatteristiċi fiżiċi tagħhom, dawn il-prodotti huma meqjusa bħala l-istess prodott.
2. Prodott simili
(8) Minkejja li xi produtturi għall-esportazzjoni allegaw li l-prodotti kkonċernati minn pajjiżi esportaturi differenti ma kienux kollha xorta, il-Kummissjoni sabet li ma kienx hemm differenzi sinjifikanti fil-karatteristiċi fiżiċi u tekniċi tat-tipi differenti ta' SWR (ara d-deskrizzjoni hawn fuq). F'dak li jikkonċerna l-applikazzjoni u l-użu ta' l-SWR, minkejja li teżisti varjetà wiesa' ta' industriji li jużawhom, l-SWR kollha nstabu li kellhom l-istess użu essenzalment.
SWR prodotti u mibjugħa fuq is-suq domestiku fl-Ungerija, Indja, Korea, Messiku, Polonja u l-Afrika t'Isfel, kif ukoll dawk prodotti u mibjugħa mill-industrija fil-Komunità, instabu li kellhom l-istess karatteristiċi fiżiċi u tekniċi u l-istess użu bħal dawk esportati lejn il-Komunità mill-pajjiżi kkonċernati. Apparti minn hekk, fit-tipi ta' prodott kollha, nstab li l-SWR impurtat fil-Komunità mill-pajjiżi kkonċernati setgħu jinbidlu ma' dawk manifatturati fil-Komunità. Għaldaqstant intlaħqet il-konklużjoni li l-SWR kollha kienu bħall-prodotti kif mfisser mill-Artikolu 1(4) tar-Regolament Bażiku.
Ċ. BEJGĦ TA' PRODOTTI F'PAJJIŻI BARRANIN BI PREZZ IRĦAS MINN DAK DOMESTIKU JEW BIT-TELF
1. Valur normali
(a) Metodu ġenerali (RPĊ, l-Ungerija, l-Indja, il-Korea, il-Messiku, il-Polonja, l-Afrika t'Isfel u l-Ukrajna)
(9) L-ewwel ġie deċiż jekk il-volum totali tal-bejgħ domestiku tal-prodott kkonċernat li jaghmel kull produttur esportatur li qed jikkopera mill-pajjiżi involuti f'din il-proċedura, kien rappreżentattive skond l-Artikolu 2(2) tar-Regolament Bażiku, i.e. jekk dan il-bejgħ jirrapreżentax iktar minn 5 % tal-volum ta' bejgħ tal-prodott kkonċernat esportat lejn il-Komunità.
Imbagħad ġie deċiż jekk il-bejgħ domestiku totali ta' kull tip ta' prodott jaqbilx mal-5 % jew iktar mill-volum ta' bejgh ta' l-istess tip esportati lejn il-Komunità.
Fil-każ ta' dawk il-prodotti li għaddew mit-test tal-5 %, kien eżaminat ukoll jekk kienx hemm bejgħ suffiċjenti fil-kors ta' kummerċ normali, skond l-Artikolu 2(4) tar-Regolament Bażiku.
Fejn il-volum ta' bejgħ domestiku ‘l fuq min-nefqa fuq kull prodott, għal kull tip ta' prodott, kien jirrapreżenta minimu ta' 80 % tal-bejgħ, il-valur normali kien stabbilit fuq il-bażi tal-prezzijiet medji preġudikati mħallsa fil-fatt għall-bejgħ domestiku kollu. Fejn, il-volum ta' transazzjonijiet profitabbli għal kull tip ta' prodott, kien taħt it-80 % but mhux inqas minn 10 % tal-bejgħ, il-valur normali kien stabbilit fuq il-bażi tal-prezzijiet medji preġudikati mħallsa fil-fatt għall-bqija tal-bejgħ domestiku profitabbli.
(10) Għall dawk it-tipi ta' prodott fejn il-volum ta' bejgħ domestiku kien anqas minn 5 % tal-volum esportat lejn il-Komunità, jew fejn il-volum ta' bejgħ domestiku profitabbli kien inqas minn 10 %, il-bejgħ domestiku ta' dawk it-tipi ta' prodott kien ikkunsidrat insuffiċjenti fis-sens ta' l-Artikolu 2(2)(4) tar-Regolament Bażiku u għaldaqstant kienu mwarrba. F'dawn il-każi, il-valur normali kien ibbażat fuq il-prezzijiet medji preġudikati kif miżmuma minn produtturi oħra fil-pajjiż kkonċernat f'bejgħ domestiku rappreżentattiv tat-tip ta' prodott korrispondenti fil-kors ordinarju tal-kummerċ skond l-Artikolu 2(1) tar-Regolament Bażiku.
(11) Fejn, għal kull tip ta' prodott, ma sarx biżżejjed bejgħ jew ma kien jeżisti l-ebda bejgħ domestiku rappreżentattiv korrispondenti minn produtturi oħra fil-pajjiż kkonċernat, il-valur normali inħadem fuq il-bażi ta' l-ispejjeż tal-manifattura tal-produttur esportatur tat-tip ta' prodott esportat ikkonċernat magħdud ma' ammont raġonevoli għall-bejgħ, spejjeż ġenerali u amministrattivi (BĠuA) u għall-profitti skond l-Artikolu 2(3) u (6) tar-Regolament Bażiku. L-ispejjeż BĠuA kienu bbażati fuq bejgħ rappreżentattiv domestiku u fuq il-marġini ta' profit fuq il-bejgh rappreżentattiv fil-kors ordinarju tal-kummerċ.
(b) Użu ta' informazzjoni disponibbli (l-Indja u l-Polonja)
(12) Prodottur esportatur Indjan u ieħor Pollakk ma pprovdewx informazzjoni adegwata dwar il-valur normali; l-informazzjoni dwar l-ispejjeż tal-produzzjoni kienu partikolarment insuffiċjenti. F'dawn Iċ-ċirkostanzi, kif jgħid l-Artikolu 18(1) u (5) tar-Regolament Bażiku, il-valur normali ta' dawn il-kumpanniji kellu jiġi stabbilit fuq il-bażi tal-fatti disponibbli. Kien deċiż temporanjament li l-informazzjoni dwar il-valuri normali tal-produttur esportaturi l-oħra li kienu qegħdin jikkoperaw fil-pajjiż kkonċernat kienu l-aħjar bażi.
(ċ) Pajjiżi analogi għal pajjiżi b'ekonomija mhux ibbażati fuq is-suq ħieles (ir-RPĊ u l-Ukrajna)
(13) Minħabba li r-RPĊ u l-Ukrajna huma meqjusa bħala pajjiżi b'ekonomija mhux ibbażata fuq is-suq ħieles, skond l-Artikolu 2(7) tar-Regolament Bażiku kien neċessarju li jiġi stabbilit valur normal permezz ta' riferenza għal pajjiż terz b'ekonomija bbażata fuq is-suq ħieles. L-ilmentatur issuġġerixxi n-Norveġja u semmieha fl-avviż tal-inizzjazzjoni. Fil-limiti ta' żmien speċifikati fl-avviż, produttur esportatur Ċiniz wera nuqqas ta' qbil ma' din il-proposta u ppropona l-Indja minflok. Produttur mill-Ukrajna wkoll wera nuqqas ta' qbil u ppropona t-Turkija.
Wara stħarriġ, deher li n-Norveġja ma kenitx pajjiż analogu adegwat minħabba li kien hemm biss produttur wieħed u importazzjoni limitata biss, għaldaqstant l-kompetizzjoni f'dan is-suq kienet limitata ħafna; wkoll, is-suq domestiku kien żgħir ħafna.
Saret investigazzjoni biex tistabilixxi l-possibilta' li jintuża l-valur normali ta' l-Istati Uniti, fejn hemm varjetà wiesa ta' prodotti f'suq kompettitiv. Kumpannija waħda biss minn dawk ikkuntattjati fl-Istati Uniti qablu li jikkoperaw. Madankollu, waqt l-investigazzjoni, deher li l-livell ta' koperazzjoni minn dan il-produttur ma kienx biżżejjed biex jippermetti l-Kummissjoni biex tivverifika l-livell ta' prezzijiet mħallsa fuq is-suq Amerikan u l-ispejjeż tal-produzzjoni b'mod soddisfaċenti għal kull tip ta' prodott.
Fl-istess waqt, il-Kummissjoni eżaminat jekk it-Tajlandja jew it-Turkija kienux għażliet adegwati. Numru ta' kumpanniji ġew kkuntattjati iżda, minkejja li saru ħafna sforzi min-naħa tal-Kummissjoni, dawn ma riedux jikkoperaw.
F'dawn Iċ-ċirkustanzi, ġie deċiż li jintuża wieħed mill-pajjiżi b'ekonomija bbażata fuq suq ħieles involuti fil-proċedura. L-Indja kienet meqjusa bħala l-aktar pajjiż analogu adegwat skond l-Artikolu 2(7) tar-Regolament Bażiku. L-ewwelnett, is-suq domestiku Indjan huwa l-akbar, u kkaraterizzat minn kompetizzjoni bejn numru sinjifikanti ta' produtturi lokali; it-tieni nett, il-bejgħ domestiku Indjan tal-prodott kkonċernat huma l-aktar rappreżentattivi meta mqabbla ma' prodotti esportati miċ-Ċina u l-Ukrajna lejn il-Komunità.
Għal dawn ir-raġunijiet msemmija hawn fuq, il-valur normali ta' prodotti esportati miċ-Ċina u l-Ukrajna lejn il-Komunità ġie stabbilit fuq il-bażi ta' prezzijiet mħallsa fil-fatt jew li jistgħu jiġu mħallsa minn konsumaturi ndipendenti fis-suq Indjan.
2. Prezzijiet għall-esportazzjoni
(a) Metodu Ġenerali
(14) Fejn il-bejgħ fl-esportazzjoni lejn il-Komunità saru direttament lil konsumaturi indipendenti, il-prezzijiet għall-esportazzjoni ġew stabbiliti fuq il-bażi tal-prezzijiet fil-fatt mħallsa jew li setgħu jitħallsu minn dawn il-konsumaturi skond l-Artikolu 2(8) tar-Regolament Bażiku.
(15) Fl-Indja, il-Korea u l-Afrika t'Isfel, il-prezzijiet għall-esportazzjoni ġew maħduma skond il-prezzijiet li bihom il-prodotti mpurtati nbigħu l-ewwel darba lil bejjiegħa ndipendenti fil-Komunità, skond l-Artikolu 2(9) tar-Regolament Bażiku. Saru aġġustamenti għall-ispejjeż li saru bejn l-esportazzjoni u l-bejgħ mill-ġdid, inkluż marġinu raġonevoli għall-BĠuA u profitt. Il-livell tal-profitt kien maħdum skond l-informazzjoni dwar il-profitti kif ipprovduti mill-impurtaturi oħra tal-prodott ikkonċernat fil-Komunità li ma kienux relatati u fejn din l-informazzjoni kienet meqjusa bħala rappreżentattiva u ta' min jorbot fuqha.
(b) Trattament individwali (RPĊ)
(16) Erba' produtturi esportaturi Ċiniżi talbu trattament individwali, i.e. li jiġu stabbiliti prezzijiet għall-esportazzjoni separati u li, fuq dawn, jiġi stabbilit marġinu ta' bejgħ bi prezz b'telf jew taħt il-prezz li jinżamm fis-suq domestiku.
Il-Kummissjoni vverifikat jekk dawn l-erba' kumpanniji kienu jgawdu, fil-fatt u taħt il-liġi, livell t'indipendenza mill-iStat Ċiniż komparabbli ma' dak li kien ikollhom f'pajjiż b'ekonomija bbażata fuq is-suq ħieles. Għal dan il-għan, il-kumpanniji ġew mistoqsija mistoqsijiet dwar il-pussess, tmexxija, kontroll u d-deċiżjonijiet dwar politika ta' kummerċ.
Il-Kummissjoni ma kienetx sodisfatta bl-evidenza li wrew l-erba' kumpanniji kkonċernati li kienu ndipendenti mill-awtoritajiet Ċiniżi. Partikolarment, il-kapital ta' dawn il-kumpanniji kien ta' l-Istat, li kellu l-pussess tal-faċilitajiet tal-produzzjoni wkoll.
Apparti kumpannija waħda, fejn kien ċar fir-regoli tal-kumpannija li d-deċiżjonijiet dwar il-funzjonijiet essenzali kollha kienu jittieħdu mill-iStat, l-ebda kumpannija ma pprovdiet kopji ta'l-"artikli tas-sħubija" tagħhom.
Kien għaldaqstant impossibli li tiddetermina jekk dawn il-kumpanniji kienux qed joperaw indipendentement mill-awtoritajiet Ċiniżi, jekk kienux ħielsa li jiddeċidu dwar salarji, livelli ta' produzzjoni u politika dwar il-prezzijiet, kif ukoll, partikolarment, dwar il-kwantitajiet mibjugħa fuq is-suq domestiku jew għall-esportazzjoni.
Għaldaqstant ġie deċiż li ma kienx xieraq li dawn il-kumpanniji ma setgħux jingħataw trattament individwali.
3. Tqabbil
(17) Bil-għan li jsir tqabbil ġust, ingħatat konċessjoni adegwata, fil-forma t'aġġustamenti, biex tagħmel tajjeb għad-differenzi mitluba skond l-Artikolu 2(10) tar-Regolament Bażiku: taxxi indiretti, spejjeż għat-trasport, assigurazzjoni, immaniġġjar, tqandil, spejjeż anċillari, ppakkjar, kreditu, spejjeż ta' wara l-bejgħ u konċessjonijiet skond il-volum ta' bejgħ.
(18) Tliet kumpanniji fil-Korea, il-kumpannija Ungeriża u kumpannija waħda fl-Indja talbu konċessjoni minħabba fl-ispejjeż ta' l-importazzjoni. Din ġiet aċċettata fil-każ tal-kumpannija Ungeriża u dawk Koreani, ħlife f'każ wieħed fejn il-kumpannija kkonċernata ma kenitx kappaċi turi rabta diretta bejn il-materja prima impurtata użata għall-produzzjoni tal-prodott destinat għas-suq domestiku u l-konċessjoni mitluba għall-ispejjez ta' l-importazzjoni. Ma ngħatatx lill-kumpannija Indjani għaliex ma rnexxilhiex turi li xi materja prima, partikolarment iż-żingu, kienu impurtati bi ħlas ta' dazji u li dawn ġew integrati fiżikament fil-prodott ikkonċernat mibjugħ fuq is-suq domestiku.
(19) Il-kumpannija mill-Afrika t'Isfel u kumpannija Pollakka talbu aġġustament għad-differenza fil-livell ta' kummerċ. Il-kumpannija Sud-Afrikana għamlet din it-talba fuq l-argument li l-bejgħ fuq is-suq domestiku kienu jsiru direttament lil konsumaturi indipendenti jew inkella minn filjali, filwaqt li l-bejgħ fl-esportazzjoni kienu jsiru lil distributuri kbar li jerġgħu jbigħu l-prodott. Rigward il-bejgħ minn filjali, kien allegat li l-funzjonijiet li dawn għandhom huma iktar estensivi u l-prezzijiet miżmuma kienu ogħla minn dawk meta l-bejgħ isir direttament mill-fabbrika. Din il-konċessjoni ma ngħatatx minħabba li l-kumpannija ma rnexxilhiex turi b'mod sodisfaċenti li kien hemm differenza konsistenti fil-prezzijiet fis-suq domestiku bejn bejgħ lil konsumaturi indipendenti u bejgħ mill-filjali.
(20) Kumpannija Pollakka argumentat li l-bejgħ fl-esportazzjoni lejn il-Komunità sar lil distributuri u bejjiegħa bl-ingrossa, li xtraw kwantitajiet kbar, filwaqt li l-bejgħ fuq is-suq lokali sar lil distributuri u konsumaturi li xtraw kwantitajiet żgħar. Madankollu, il-kumpannija la wriet li kien hemm differenza fil-funzjonijiet tad-diversi kategoriji ta' konsumaturi allegati, u lanqas li kien hemm xi differenza konsistenti u distinta fil-prezz bejn il-livelli differenti ta' kummerċ fuq is-suq domestiku tal-pajjiż li jesporta. B'konsegwenza, l-aġġustament deher li ma kienx ġustifikat.
(21) Waħda mill-kumpanniji fl-Indja qalet li l-Kummissjoni għandha tuża id-data attwali tal-pagament fil-kalkolu ta' l-ispejjez ta' kreditu minflok it-termini tal-pagament kif murija fuq il-kont. Din it-talba ġiet irrifjutata minħabba li kien meqjus li d-data attwali tal-pagament ma kenitx fattur li għandu jiġi kkunsidrat fid-determinazzjoni tal-prezzijiet miżmuma imma kien aktar xieraq li wieħed jikkunsidra t-termini tal-pagament kif murija fuq il-kont.
(22) Il-kumpannija Sud-Afrikana talbet konċessjoni minħabba il-konverżjoni tal-munita skond l-Artikolu 2(10)(j) tar-Regolament Bażiku, fuq il-bażi li, minħabba li żdied il-valur tar-rand Sud-Afrikan meta mqabbel mal-muniti Ewropej waqt il-perjodu ta' l-investigazzjoni, il-prezzijiet għall-esportazzjoni għandhom jiġu rranġati. Din it-talba ma ntlaqgħetx minħabba li l-varjazzjonijiet fir-rati tal-kambju ma wrewx movement f'direzzjoni partikolari.
(23) Il-kumpannija Pollakka msemmija hawn fuq tablet aġġustament għall-valur normali tagħha fuq il-bażi li il-bejgħ domestiku tagħha kienu jsiru l-iktar minn stokk maħzun, b'konsegwenza li kienu qed isiru spejjeż biex jiġi ffinanzjat dan l-istokk, meta fil-każ tas-suq għall-esportazzjoni, jiġi prodott biss dak li jkun ordnat. Din it-talba saret skond l-Artikolu 2(10)(k). Minħabba li l-kumpannija ma wrietx provi biżżejjed li d-differenza fl-ispejjeż ta' ffinanzjar affettwat il-komparabbilità tal-prezzijiet u fl-assenza ta' xhieda li turi li l-konsumaturi kienu qed iħallsu prezzijiet differenti konsistentement fis-suq domestiku minħabba f'dan, it-talba ma setgħetx tintlaqa'.
4. Marġini ta' bejgħ bit-telf jew taħt il-prezz li jinżamm fis-suq domestiku
(a) Metodoloġija
(24) Il-valur normali medju preġudikat għal kull tip ta' prodott ġie mqabbel mal-prezz medju preġudikat għall-esportazzjoni fuq il-bażi ta' meta l-prodott joħroġ mill-fabbrika u ma' l-istess livell ta' kummerċ skond l-Artikolu 2(11) tar-Regolament Bażiku. Dan it-tqabbil wera l-eżistenza ta' bejgħ bit-telf jew taħt il-prezz li jinżamm fis-suq domestiku fil-pajjiżi kollha bl-eċċezjoni tal-Korea.
(25) Għal dawk il-kumpanniji li ma kienux qegħdin jikoperaw skond il-proċedura u li ma wieġbux il-kwestjonarju tal-Kummissjoni, ma wrewx infushom, jew ma tawx l-informazzjoni neċessarja waqt l-investigazzjoni, il-marġini ta' bejgħ b'telf jew taħt il-prezz li jinżamm fis-suq domestiku ġie kkalkulat fuq il-bażi ta' fatti magħrufa skond il-proviżjonijiet ta' l-Artikolu 18(1) tar-Regolament Bażiku.
Meta ġew imqabbla il-figuri tal-Eurostat mad-data dwar il-volum t'esportazzjoni lejn il-Komunità li pprovdew il-produtturi għall-esportazzjoni fil-koperazzjoni, seta' jiġi stabbilit livell ta' koperazzjoni fl-investigazzjoni preżenti. B'riżultat ta' dan, instab li l-livell globali ta' koperazzjoni kien għoli fil-pajjiżi kollha investigati. Għaldaqstant il-Kummissjoni ħasset li jkun xieraq li jiġi stabbilit marġinu ta' bejgħ b'telf jew taħt il-prezz fis-suq domestiku għall-kumpanniji minn barra il-koperazzjoni fil-livell ta' l-ogħla jew l-uniku marġinu stabillit għal produttur għall-esportazzjoni fil-koperazzjoni fil-pajjiż kkonċernat, minħabba li ma kien hemm l-ebda evidenza li di produttur għall-esportazzjoni mhux fil-koperazzjoni kien biegħ b'telf jew bi prezz inqas minn dak domestiku f'livell inqas mill-ogħla wieħed rrappurtat.
Dan l-approċċ kien meqjus neċessarju sabiex jiġi evitat il-bżonn ta' bonus għal dawk li mhumiex fil-koperazzjoni u opportunita' għaċ-ċirkumvenzjoni.
(b) Livell ta' marġini għall-bejgħ bit-telf jew taħt il-prezz tas-suq domestiku
(26) Il-marġinu għall-bejgħ bit-telf jew taħt il-prezz tas-suq domestiku stabbilit temporanjament, espress bħala persentaġġ tal-prezz inklużi l-valur, assigurazzjoni u trasport fil-livell tal-fruntiera tal-Komunità, huwa:
RPĊ: | 74,8 %. |
(27) l-Ungerija:
Dótarú és Drótkötél Ipari és Kereskedelmi Rt: | 33,9 %, |
Produtturi għall-esportazzjoni mhux fil-koperazzjoni: | 33,9 %. |
(28) l-Indja:
Usha Martin l-industrija & Usha Beltron Ltd: | 39,8 %, |
Mohatta & Heckel: | 40,2 %, |
Produtturi għall-esportazzjoni mhux fil-koperazzjoni: | 40,2 %. |
(29) Korea:
Kiswire Ltd: | 1,2 %, |
Manho Rope & Wire Ltd: | 0,1 %, |
Chung Woo Rope Co., Ltd: | 0,2 %, |
Chun Kee Steel and Wire Rope Co., Ltd: | 0,4 %. |
Dawn il-marġini huma de minimis.
(30) il-Messiku:
Camesa SA de CV: | 95,6 %, |
Produtturi għall-esportazzjoni mhux fil-koperazzjoni: | 95,6 %. |
(31) Polonja:
Drumet SA: | 35,0 %, |
"Linodrut" Group: | 56,1 %, |
Produtturi għall-esportazzjoni mhux fil-koperazzjoni: | 56,1 %. |
(32) Afrika t'Isfel:
Haggie Rand Limited: | 132 %, |
Produtturi għall-esportazzjoni mhux fil-koperazzjoni: | 132 %. |
Ukrajna: | 54,8 %. |
(33) D. INDUSTRIJA TAL-KOMUNITÀ
1. Produzzjoni fil-Komunità
(34) Numru ta' produtturi għall-esportazzjoni allegaw li wieħed mill-produtturi fil-Komunità għandu jiġi eskluż mit-tifsira t'industrija tal-Komunità minħabba li kien relatat ma' impurtatur u sensiela ta' kumpanniji ta' distribuzzjoni/kummerċ li kienu mpurtaw il-prodott kkonċernat fil-Komunità mill-pajjiżi fl-investigazzjoni fil-perjodu eżaminat skond l-Artikolu 4(1)(a) u (2) tar-Regolament Bażiku.
Wieħed irid jinnota li dan l-produttur fil-Komunità ma kienx għamel l-ebda importazzjoni hu nnifsu fil-perjodu ta' l-investigazzjoni.
Fir-rigward ta' importi mill-kumpanniji kummerċjali fil-grupp, il-Kummissjoni stabbiliet li dan il-produttur mill-Komunità kien fil-fatt parti minn grupp ta' kumpanniji li kien jinkludi impurtatur u xi kumpanniji ta' distribuzzjoni, u li dawn kienu mpurtaw SWR mill-pajjiżi kkonċernati fil-perjodu ta' l-investigazzjoni. L-istruttura tal-grupp instabet li tbiddlet bejn l-1994 u l-IP. Madankollu, matul il-perjodu kollu ta' l-investigazzjoni, dan il-produttur mill-Komunità li ressaq l-ilment u kemm l-impurtatur u anke l-kumpanniji ta' distribuzzjoni kellhom azzjonijiet komuni u, għaldaqstant, kienu kkunsidrati bħala kumpanniji relatati.
Il-Kummissjoni eżaminat in-natura ta' l-istruttura tal-grupp u sabet li ma setgħetx teskluxi li seta' kien hemm livell ta' kontroll bejn il-kumpanniji relatati, jew direttament jew permezz tal-kumpannija azzjonista. Il-Kummissjoni stabbilixxiet li l-volum ta' importi mibjugħa b'telf jew bi prezz taħt dak tas-suq domestiku li saru minn kumpanniji relatati waqt il-perjodu ta' l-investigazzjoni kienu jammontaw għal 2 % tal-konsum fil-Komunità, 6 % tat-total t'importi minn pajjiżi terzi u 11 % biss tal-volum ta' produzzjoni tal-produttur mill-Komunità li ressaq l-ilment. L-attivita' prinċipali ta' dan il-produttur mill-Komunità li ressaq l-ilment kienet mela l-produzzjoni ta' SWR.
F'dak li jikkonċerna l-imġieba tal-produttur mill-Komunità li ressaq l-ilment fuq is-suq tal-Komunità, il-Kumissjoni sabet li minkejja l-possibilta' li seta' jeżisti xi kontroll minn dan li ssemma, hu kien qed ibati l-istess effetti dannużi t'importi b'telf jew bi prezz taħt il-prezz domestiku bħall-produtturi l-oħra tal-Komunità li kienu nvestigat waqt il-proċedura preżenti. Wieħed għandu jinnota li, f'dan ir-rigward, il-kumpannija kkonċernata ma kellhiex xi mġieba kummerċjali fis-suq tal-Komunità li kien wisq differenti minn dik tal-produtturi l-oħra mill-Komunità li lmentaw dwar dawn l-importi. Il-produtturi mill-Komunità li lmentaw nstabu li batew waqgħat fil-prezz konsistenti u sinjifikanti minħabba fl-importi li kienu qed joriġinaw mill-pajjiżi kkonċernati waqt il-perjodu ta' l-investigazzjoni (instabet waqgħa medja preġudikata ta' 75.8 %). Għaldaqstant kien kkunsidrat li l-produttur mill-Komunità li ressaq l-ilment ma bbenefikax mill-importi kkonċernati u ma kellha l-ebda protezzjoni mill-effetti dannużi ta' bejgħ bit-telf jew taħt il-prezz domestiku.
Fid-dawl ta' dan, il-Kummissjoni kkunsidrat li ma kienx hemm għalfejn jiġi eskluż dan il-produttur mill-Komunità li ressaqt l-ilment mill-produzzjoni totali tal-Komunità.
(35) Il-Kummissjoni sabet li, waqt il-perjodu ta' l-investigazzjoni, xi produtturi mill-Komunità li kienu lmentaw kien xtraw SWR minn diversi sorsi minn barra l-Komunità, inklużi il-pajjiżi kkonċernati. Madankollu, il-volum ta' dawn l-importi rrapreżentaw sehem negliġibbli mill-produzzjoni totali (i.e. inqas minn 1 % tal-produzzjoni totali ta' SWR tal-produtturi mill-Komunità li ressqu l-ilment). Il-Kummissjoni għaldaqstant kkunsidrat li dan ix-xiri kien skond il-prattika kummerċjali standard ta' produtturi li kellhom jissuplimentaw il-varjetà ta' prodotti bi proporzjon żgħir t'importi. Dawn l-importi kienu neċessarji sabiex ikunu jistgħu joffru l-varjetà kollha ta' prodotti u jkunu jistgħu jikkompetu fis-suq tal-Komunità.
(36) Fuq il-bażi ta' dan kollu, il-Kummissjoni kkunsidrat il-produzzjoni tal-Komunità bħala tikkonsisti minn kumpanniji li jipproduċu SWR fil-Komunità fiż-żmien ta' l-investigazzjoni. Dawn il-kumpanniji huma hawnhekk iżjed "il quddiem msejħa" produtturi tal-Komunità'
2. L-industrija tal-Komunità
(37) Numru ta' produtturi żgħar li appoġġjaw l-ilment ma rrispondewx il-kwestjonarji tal-Komunità. Skond l-Artikolu 4(1), l-iskop ta' l-industrija tal-Komunità kien definit bħala l-produtturi l-oħra fil-koperazzjoni.
(38) Fuq din il-bażi, dawn l-20 produttur mill-Komunità li lmentaw iffurmaw l-"industrija tal-Komunità", i.e. Bremer Drahtseilerei Lüling GmbH (il-Ġermanja), Bridon International Limited (ir-Renju Unit), BTS Drahtseile GmbH (il-Ġermanja), Cables Y Alambres Especiales Sa. (Spanja), Casar Drahtseilwerk Saar GmbH (Ġermanja), Cordoaria Oliveira SA (Portugall), Drahtseilerei Gustav Kocks GmbH (Ġermanja), Holding Ficadi (Franza), Iscar Funi Metalliche (l-Italja), D. Koronakis SA (Greċja), Metalcalvi Wire Ropes (l-Italja), Midland Wire Cordage Co., Ltd (ir-Renju Unit), Randers Rebslageri (id-Danimarka), Redaelli Tecnacordati SpA (l-Italja), Trefileurope (Franza), Trenzas Y Cables SL (Spanja), Vereinigte Drahtseilwerke GmbH (Ġermanja), Voest-Alpine Austria Draht GmbH (l-Awstrija), Vornbäumen-Stahlseile GmbH u Wadra GmbH (it-tnejn mill-Ġermanja).
(39) L-industrija tal-Komunità kienet risponsabbli minn 97 % tal-produzzjoni totali stimata fil-Komunità u b'hekk kienet tikkostitwixxi proporzjon kbir mill-produzzjoni tal-Komunità skond l-Artikolu 5(4) tar-Regolament Bażiku.
E. DANNU
1. Rimarki preliminari
(40) Kif muri hawn fuq, il-Komunità analizzat data dwar il-perjodu kkunsidrat għall-fini li tistabilixxi d-dannu fil-proċedura preżenti. Wieħed għandu jinnota li, madankollu, fir-rigward ta' l-iżvilupp t'indikaturi tad-danni fil-perjodu kkunsidrat, il-Kummissjoni wżat figuri mill-15-il xahar tal-perjodu ta' l-investigazzjoni (1997 u tliet xhur mill-1998) bħala bażi għall-estrapolazzjoni tal-figuri għal perjodu ta' investigazzjoni ta' 12-il xahar, għall-fini ta' tqabbil minn sena għall-oħra.
2. Ġbir ta' data dwar id-danni
(41) Il-Kummissjoni tablet u ġabet informazzjoni mill-industrija tal-Komunità dwar il-produzzjoni, kapaċita', utilizzar tal-kapaċita', bejgħ, ħażniet u impjiegi ("informazzjoni globali"). Fid-dawl tan-numru kbir ta' produtturi fl-industrija tal-Komunità, u skond l-Artikolu 17 tar-Regolament Bażiku, il-Kummissjoni bbażat is-sejbiet dwar l-indikaturi ta' danni li fadal fuq kampjun ta' kumpanniji fl-industrija tal-Komunità, i.e. prezzijiet, profitabbilità, spejjeż tal-produzzjoni u investimenti ("kampjun t'informazzjoni").
(42) Il-kampjun sar skond il-lokalita' ġeografika u l-kobor tal-kumpanniji bħala produzzjoni. F'dan il-kuntest, il-kampjun jinkludi kumpanniji kbar kif ukoll żgħar. Apparti minn hekk, wieħed irid jinnota li l-Kummissjoni inkludiet sitt produtturi minn sitt Stati Membri fil-kampjun tagħhom.
Il-kumpanniji fil-kampjun kienu risponsabbli minn 61 % mill-produzzjoni tal-prodott kkonċernat mill-industrija tal-Komunità waqt il-perjodu ta' l-investigazzjoni.
3. Konsum fil-Komunità
(43) Il-konsum fil-Komunità kien bbażat fuq ir-rispons għall-kwestjonarju (volum ta' bejgħ mill-industrija tal-Komunità), informazzjoni mill-Eurostat (volum t'importi) u l-ilment (il-livell ta' bejgħ ta' produtturi mill-Komunità li ma kienux qed jilmentaw).
Fuq din il-bażi, il-konsum fil-Komunità żdied kemm kemm f'dan il-perjodu minn 141000 tunnellata fl-1994 għal 147500 tunnellata fil-perjodu ta' l-investigazzjoni, li jirrapreżenta żieda globali ta' 5 %.. Wieħed għandu jinnota li bejn l-1994 u l-1995 il-konsum żdied (7 %) u niżel mill-1995 għall-1996 (7 %). Il-konsum żdied kemm kemm fl-1997 meta mqabbel ma' l-1996.
4. Importi fil-Komunità mill-pajjiżi kkonċernati
(a) Importi mill-Korea
(44) Minħabba li l-marġini ta' bejgħ t'importi ta' SWR mill-Korea b'telf jew bi prezz inqas minn dak domestiku nstab li kien de minimis, din l-analiżi tad-danni ma tinkludix stima ta' l-impatt t'importi mill-Korea.
(b) Importi mill-Messiku
(45) L-ilmentaturi allegaw li l-istatistiċi ta' l-Eurostat rigward importi mill-Messiku kienu inqas sew mill-livell attwali t'importi magħmula fil-perjodu kkunsidrat. Ir-raġuni li ngħatat kienet li l-SWR kienu qed jiġu mpurtati bħala wires ta' l-azzar taħt żewġ kodiċi NM ħżiena.
Il-Kummissjoni kkuntattjat l-uffiċjail tad-dwana fil-pajjiż kkonċernat li, wara investigazzjoni, kkonfermaw li l-SWR kienu qed jiġu mpurtati taħt il-kodiċi NM allegati mill-ilmentaturi. Fid-dawl ta' dawn ir-riżultati, il-Kummissjoni ddeċidiet li tinkled l-istatistiċi ta' l-Eurostat dwar iż-żewg kodiċi NM li ntużaw għall-importazzjoni ta' SWR mill-Messiku.
(ċ) Akkumulazzjoni
(46) Il-Kummissjoni eżaminat jekk l-importi ta' SWR mir-RPĊ, Ungerija, Indja, Messiku, Polonja, Afrika t'Isfel u l-Ukrajna għandhomx jiġu stmati b'mod kumulattiv skond l-Artikolu 3(4) tar-Regolament Bażiku.
(47) F'dar-rigward, wieħed mill-produtturi għall-esportazzjoni argumenta kontra l-akkumulazzjoni ta' l-importi mill-Ungerija għaliex qal li l-evoluzzjoni ta' l-importi mill-Ungerija f'dak li hu volum ma setgħux jiġu mqabbla ma' l-evoluzzjoni t'importi mill-pajjiżi l-oħra kkonċernati.
Il-Kummissjoni eżaminat dawn l-argumenti u sabet li l-volum t'importi mill-Ungerija kien sinjifikanti dejjem; fil-fatt żdied minn 1407 tunnellata fl-1994 għal 2121 tunnellata fil-perjodu ta' l-investigazzjoni. Wieħed irid jinnota li l-evoluzzjoni ta' l-importi minn pajjiżi individwali mhijiex ġustifikazzjoni biex ma ssirx akkumulazzjoni, fiha nnifisha. F'kull eventwalita', l-evoluzzjoni t'importi mill-Ungerija nstabet li tikkorrispondi max-xejra ta' l-importi tal-pajjiżi kkonċernati miġbura flimkien. Il-Kummissjoni għaldaqstant kkonkludiet li l-importi mill-Ungerija għandhom ikunu akkumulati.
(48) It-tieni produttur għall-esportazzjoni argumenta li l-importi mill-Messiku kienu de minimis u għaldaqstant l-Messiku għandu jiġi eskluż mill-iskop ta' l-investigazzjoni u li, f'kull eventwalita', l-importi mill-Messiku m'għandhomx jiġu akkumulati ma' dawk tal-pajjiżi l-oħra kkonċernati.
F'dak li għandu x'jaqsam ma' l-importi mill-Messiku, il-Kummissjoni kkonkludiet li l-importi kienu iktar minn de minimis (ara l-importi mill-Messiku hawn fuq) minħabba li kienu jirrapreżentaw 3 % tal-konsum fil-Komunità fil-perjodu ta' l-investigazzjoni.
(49) Kif imsemmi hawn fuq, il-marġini ta' bejgħ bit-telf jew taħt il-prezz domestiku li nstabu fil-pajjiżi kkonċernati kienu jvarjaw bejn l-34 u l-132 % u għaldaqstant huma ogħla mil-livell de minimis. Volumi t'importazzjoni mill-pajjiżi kkonċernati huma komparabbli, kemm f'termini assoluti u anke relattivi. Ukoll, il-volum t'importazzjoni mis-seba' pajjiżi kkonċernati ma setgħax jitqies bħala negliġibbli.
(50) Fir-rigward tal-kondizzjonijiet tal-kompetizzjoni, l-investigazzjoni sabet li l-SWR impurtat mill-pajjiżi kkonċernati, meta kkunsidrati tip tip, kienu simili fil-karatteristiċi essenzali fiżiċi u tekniċi. Ukoll, dawn it-tipi ta' SWR kienu simili għal tipi impurtati mill-pajjiżi kkonċernati u dawk prodotti fil-Komunità u kienu mibjugħa fil-Komunità fl-istess perjodu permezz ta' mezzi ta' bejgħ simili taħt kondizzjonijiet kummerċjali simili. L-SWR impurtati kienu għaldaqstant kkunsidrati f'kompetizzjoni bejniethom u ma' l-SWR prodott fil-Komunità.
(51) Fid-dawl ta' dan kollu, il-Kummissjoni kkunsidrat li l-kriterji kollha kif msemmija fl-Artikolu 3(4) tar-Regolament Bażiku intlaħqu, i.e. il-marġinu ta' bejgħ b'telf jew taħt il-prezz domestiku minn kull pajjiż esportatur kien aktar minn de minimis, il-volum t'importi minn kull pajjiż ma kienx negliġibbli u l-kondizzjonijiet ta' kompetizzjoni bejn il-prodotti mpurtati kif ukoll bejn il-prodotti mpurtati u l-istess prodotti mill-Komunità kien komparabbli. Għaldaqstant, l-importi mis-seba' pajjiżi kkonċernati kienu eżaminati b'mod kumulattiv.
(d) Volum u sehem tas-suq t'importi bi prezz b'telf jew taħt dak domestiku
(52) Il-volum t'importi mibjugħa b'telf jew bi prezz taħt dak domestiku fil-Komunità mill-pajjiżi kkonċernati żdiedu minn 17429 tunnellata fl-1994 għal 33668 tunnellata fil-perjodu ta' l-investigazzjoni, li jirrapreżenta żieda globali ta' 93 %.
(53) Is-sehem tas-suq miżmum minn dawn il-pajjiżi żdied minn 12 % fl-1994 għal 23 % fil-perjodu ta' investigazzjoni, li jirrapreżenta ta' 11 % fil-perjodu kkunsidrat. Fil-perjodu ta' investigazzjoni, is-sehem mis-suq minn kull wieħed mill-pajjiżi kkonċernati varjaw minn 1.4 sa 7.8 %.
(e) Prezzijiet t'importi mibjugħa b'telf jew taħt il-prezz domestiku
(54) Għal dak li għandu x'jaqsam ma' waqgħat fil-prezz, l-analiżi sar għal kull tip ta' SWR. Għal kull wieħed minn dawn it-tipi, il-Kummissjoni qabblet il-prezzijiet medji preġudikati li bihom kien qed isir il-bejgħ, mingħajr kull xorta ta' roħs jew taxi, tal-produtturi għall-esportazzjoni u dawk tal-produtturi mill-Komunità li ressqu l-ilment, kkalkulati mill-bejgħ lill-ewwel konsumatur mhux relatat. Il-prezz medju li bih sar il-bejgħ tal-produtturi mill-Komunità kien preġudikat skond il-volum ta' bejgħ ta' kull tip ta' SWR. Imbagħad, dan kien imqabbel mal-figura korrispondenti għal kull produttur għall-esportazzjoni kkonċernat, bbażata fuq il-prezz li bih il-prodott inbiegħ finalment fil-Komunità u preġudikat skond il-volum ta' bejgħ.
(55) Il-prezzijiet ta' l-importi mill-pajjiżi kkonċernati ġew irranġati biex wieħed jikkunsidra l-ispejjeż tat-trasport u d-dazji, sabiex wieħed jasal f'livell komparabbli ta' kummerċ mal-bejgħ tal-produtturi tal-Komunità li ressqu l-ilment. L-aġġustamenti kienu bbażati fuq l-informazzjoni li waslet mingħand l-impurtaturi.
(56) Minn dan it-tqabbil, irriżulta li l-waqgħa fil-prezz medju preġudikat li ġejja, espressa bħala persentaġġ tal-prezzijiet tal-produtturi mill-Komunità, kienet kif ġej:
- RPĊ: 60,1 %,
- l-Ungerija: 47,3 %,
- l-Indja: from 40,1 to 41,2 %,
- il-Messiku: 31,9 %,
- Polonja: from 38,7 to 43,7 %,
- Afrika t'Isfel: 21,6 %,
- Ukrajna: 54,0 %.
(57) Wieħed għandu jinnota li l-prezzijiet ta' l-importi mill-pajjiżi kkonċernati kienu orħos minn dawk ta' l-industrija tal-Komunità b'mod konsistenti u sinjifikanti fil-perjodu mill-1994 sal-perjodu ta' l-investigazzjoni.
5. Sitwazzjoni ta' l-industrija tal-Komunità
(a) Produzzjoni, kapaċita' u rati ta' l-użu
(58) Il-volum tal-produzzjoni tal-prodott kkonċernat prodott mill-industrija mill-Komunità baqgħet stabbli matul il-perjodu kkunsidrat kollu, minn 144484 tunnellata għal 145192 fil-perjodu ta' l-investigazzjoni, li tirrapreżenta żieda globali t'inqas minn 1 %.
(59) Il-kapaċita' ta' l-industrija mill-Komunità żdiedet bi 11 %. Rigward iż-żieda fil-kapaċita', wieħed għandu jinnota li l-makkinarju li jagħmel il-ħbula għandu ħajja effettiva twila (iktar minn 20 sena f'ċerti każi) u b'konsegwenza nstab li l-bdil ta' makkinarju qadim wassal inevitabbilment f'żieda fil-kapaċita' minħabba fil-funzjoni aħjar tal-magni moderni. L-investimenti sinjifikanti li saru fl-1995 jista', fil-maġġoranza, jiġu attribwiti lil produttur wieħed fil-Komunità li bidel il-makkinarju qadim tiegħu. Fl-istess perjodu, il-livell ta' utilizzar tal-kapaċita' niżlu minn 64 % fl-1994 għal 58 % fil-perjodu ta' l-investigazzjoni.
(b) Ħażniet
(60) Il-ħażniet ta' l-industrija tal-Komunità żdiedet b'mod sinjifikanti matul il-perjodu, minn 30607 tunnellata fl-1994 għal 39780 tunnellata fil-perjodu ta' l-investigazzjoni. Il-ħażniet żdiedu partikolarment bejn l-1994 u l-1995 (24 %).
(ċ) Volum ta' bejgħ u sehem tas-suq
(61) Il-bejgħ ta' l-industrija tal-Komunità fis-suq tal-Komunità naqas minn 106042 tunnellata fl-1994 għal 96776 tunnellata fil-perjodu ta' l-investigazzjoni, jiġifieri tnaqqis ta' 9266 tunnellata (9 %).
(62) L-iżvilupp tal-volum ta' bejgħ mqabbel ma' dak tal-konsum, juri li sehem mis-suq li kellha l-industrija tal-Komunità naqas fil-perjodu kkunsidrat. Is-sehem mis-suq li kellha l-industrija tal-Komunità niżel minn 75 % fl-1994 għal 66 % fil-perjodu ta' investigazzjoni.
(d) Prezzijiet
(63) Il-prezz medju preġudikat li bih sar il-bejgħ ta' SWR mill-industrija tal-Komunità fis-suq tal-Komunità wera żieda globali żgħira bejn l-1994 u l-perjodu ta' l-investigazzjoni (żieda minn ECU 1.34 għal ECU 1.46 għal kull kilogramm).
Wieħed għandu jinnota li l-prezzijiet ta' l-importi kkonċernati dejjem baqgħu inqas minn dawk ta' l-industrija tal-Komunità b'mod sinjifikanti.
(e) Profitabbilità
(64) Wieħed għandu jinnota li l-informazzjoni dwar il-profitabbilità ta' l-SWR ma kenitx teżisti għall-kumpanniji kollha inklużi fil-kampjun (is-sistema ta' kontabilità ta' l-ispejjeż ta' ċerti kumpanniji ma kienux jinkludu l-SWR separatament). B'konsegwenza, skond l-Artikolu 3(8) tar-Regolament Bażiku, il-Kummissjoni wżat il-profitabbilità ta' l-eqreb settur li jirrapreżenta is-sitwazzjoni ta' l-industrija tal-Komunità. Il-profitabbilità fil-livell totali tal-kumpannija kien ikkunsidrat bħala rappreżentattiv ta' l-SWR ġaladarba l-SWR kien jirrapreżenta proporzjon sinjifikanti tal-produzzjoni totali tal-kumpannija fil-kumpanniji kollha kkonċernati.
Il-profitabbilità medja tal-produtturi mill-Komunità fil-kampjun li kienu lmentaw niżel minn + 1.3 % fl-1994 għal -0.6 % fl-1997. L-investigazzjoni write li, minkejja li kien hemm żieda moderata fil-prezzijiet medji li bihom sar il-bejgħ u l-volum ta' produzzjoni, il-bejgħ ta' l-industrija tal-Komunità u, minħabba f'dan anke is-sehem mis-suq, waqgħu (b'9 % u 9 punti ta' persentaġġ rispettivament).
(f) Investimenti
(65) L-investimenti żdiedu globalment b'24 %, minn ECU 7094000 fl-1994 għal ECU 8826000 fil-perjodu ta' l-investigazzjoni. L-investimenti kienu ġeneralment fil-bdil tal-makkinarju.
(g) Impjiegi
(66) In-numru ta' mpjegati fl-industrija tal-Komunità niżel fil-perjodu kkunsdrat, minn 2710 persuna impjegati fl-1994 għal 2559 fil-perjodu ta' investigazzjoni (tnaqqis ta' 6 %).
(h) Produttivita’
(67) Il-produttivita’ (il-volum prodott għal kull impjegat) ta’ l-industrija tal-Komunità żdied fil-perjodu kkunsidrat (kien hemm żieda ta’ 6 % bejn l-1994 u l-perjodu ta’ l-investigazzjoni).
6. Konklużjoni dwar danni
(68) Il-Kummissjoni kkonkludiet li l-industrija tal-Komunità batiet minn pressjoni sinjifikanti f'dak li hu prezz minħabba importi minn pajjiżi kkonċernati fil-perjodu kkunsidrat li kienu qed jidħlu fis-suq tal-Komunità f'ammonti dejjem ikbar u nstabu li waqqgħu il-prezzijiet ta' l-industrija tal-Komunità b'mod sinjifikanti fil-perjodu ta' l-investigazzjoni. L-industrija tal-Komunità tilfet parti sinjifikanti mis-sehem mis-suq meta l-konsum fis-suq kien żdied kemm kemm (żieda ta' 5 %). Wieħed għandu jinnota wkoll li, għalkemm il-livelli ta' produzzjoni kienu stabbli, il-bejgħ waqa' matul il-perjodu kollu u l-ħażniet żdiedu kontinwament u b'mod sinjifikanti.
Apparti dan, is-sitwazzjoni finanzjarja ta' l-industrija tal-Komunità ddeterjorat matul dan il-perjodu minn profit ta' 1.3 % fl-1994 għal telf fl-1997 (- 0.6 %).
B'riżultat ta' dan, il-Kummissjoni kkonkludiet temporanjament li l-industrija tal-Komunità batiet dannu materjali skond it-tifsira ta' l-Artikolu 3(2) tar-Regolament Bażiku.
F. KAWŻA TA' ĦSARA
(69) Il-Kummissjoni eżaminat jekk id-danni materjali li sofriet l-industrija tal-Komunità kienetx kkawżata mill-importi mir-RPĊ, Ungerija, Indja, Messiku, Polonja, Afrika t'Isfel jew Ukrajna, mibjugħa b'telf jew bi prezz taħt dak domestiku u eżaminat ukoll fatturi oħra biex tkun ċerta li d-dannu kkawżat minn fatturi oħra ma kienx attribwit lil dawn l-importi skond l-Artikolu 3(7) tar-Regolament Bażiku.
(a) Effetti t'importi mibjugħa b'telf jew taħt il-prezz domestiku
(70) Hemm koinċidenza ċara bejn, minn naħa waħda, il-waqgħa sinjifikanti fil-prezz u ż-żieda fil-volum t'importazzjoni u s-sehem mis-suq ta' l-importi mibjugħa b'telf jew taħt il-prezz domestiku waqt il-perjodu kkunsidrat, u, min-naħa l-oħra, id-deterjorazzjoni fis-sitwazzjoni ta' l-industrija tal-Komunità. Xiehda ta' dan huwa l-fatt partikolari li kienu hemm waqgħa fis-sehem mis-suq li kellha l-industrija tal-Komunià u d-deteriorazzjoni fil-profitabbilità tagħħhom fil-perjodu ta' l-investigazzjoni.
Iktar speċifikament, f'dak li hu ishma mis-suq, wieħed għandu jinnota li mill-1994 sal-perjodu ta' l-investigazzjoni mill-pajjiżi kkonċernati żdiedu b'iktar mir-rata tal-konsum (żieda globali ta' 93 %). Din tirrapreżenta żieda globali ta' 11-il punt ta' persentaġġ fis-sehem mis-suq, meta l-ishma mis-suq tal-produtturi mill-Komunità waqgħu b'9 punt ta' persentaġġ. Iż-żieda sinjifikanti fl-importazzjoni bejn l-1994 u l-1995 (żieda ta' 73 %) kienet tikkoinċidi partikolarment ma telf ta' sehem mis-suq (10 punti ta' persentaġġ) għall-industrija tal-Komunità f'dan il-perjodu.
Għaldaqstant, il-Kummissjoni kkonkludiet li t-telf tas-sehem mis-suq li sofret l-industrija tal-Komunità kienet tikkoinċidi ma' gwadan fis-sehem mis-suq li kellhom il-pajjiżi kkonċernati.
(71) Apparti minn dan, is-sitwazzjoni finanzjarja ta' l-industrija tal-Komunità ddeterjorat b'mod sinjifikanti fil-perjodu kkunsidrat, minn sitwazzjoni ta' profit għal dik ta' telf f'suq li fih id-domanda għoliet matul il-perjodu kkunsidrat kollu. Is-sitwazzjoni finanzjarja ta' l-industrija tal-Komunità ddeterjorat partikolament bejn l-1994 u l-1995 (minn + 1.3 % għal - 0.3 %), u din ġrat fi żmien meta sofrew telf sinjifikanti ta' sehem mis-suq (10 punti ta' persentaġġ).
(72) Finalment, f'dawk li huma prezzijiet għall-bejgħ, wieħed għandu jinnota li l-industrija tal-Komunità żiedet il-prezzijiet tagħha fil-perjodu bejn l-1994 u l-1995. Din iż-żieda kienet tikkoinċidi ma' żiedet fil-prezz tal-materja prima. Madankollu, minħabba l-pressjoni li kkaġunat iż-żieda massivi fl-importazzjoni bi prezzijiet baxxi fl-1995 (+ 73 %), li sar bi prezzijiet li waqqgħu il-prezzijiet ta' l-industrija tal-Komunità b'mod sinjifikanti, dawn ta' l-aħħar ma setgħux jkopri l-ispejjeż minkejja ż-żieda fil-prezz.
L-industrija tal-Komunità ppruvat terġa' tiggwadanja l-pożizzjoni li kellha fis-suq fl-1996 billi twaqqa' l-prezzijiet u b'hekk irkuprat xi ftit mis-sehem mis-suq li kienet tilfet. Madankollu, il-profitabbilità kompliet niżlet iktar. Fl-1997, l-industrija tal-Komunità rnexxielha żżomm il-posizzjoni tagħha fis-suq permezz ta' titjib fil-produttivita' u żieda fil-prezzijiet, pero s-sitwazzjoni finanzjarja tagħha baqgħet fin-negattiv (- 0,6 %).
(b) Effett ta' fatturi oħra
(73) Il-Kummissjoni eżaminat jekk id-danni li sofriet l-industrija tal-Komunità setgħux kienu kkawżati minn xi fatturi oħra għajr il-bejgħ ta' dawn l-importi bit-telf jew taħt il-prezz domestiku. Il-Kummissjoni ħarset partikolarment lejn l-effet ta' żidiet fil-prezz tal-materja prima u jekk id-danni li sofrew setgħux rriżultaw minn dawn l-importi li għamlet l-industrija tal-Komunità.
(i) Konsum
(74) Il-Kummissjoni kkunsidrat jekk l-iżvilupp tal-konsum affettwax is-sitwazzjoni ta' l-industrija tal-Komunità. Wieħed għandu jinnota li, minkejja li kien hemm waqgħa fil-konsum bejn l-1995 u l-1996 (8 %), il-livell globali ta' konsum żdied b'5 % matul il-perjodu kkunsidrat. Għaldaqstant, huwa improbabbli li d-danni setgħu jiġu attribwiti lill-evoluzzjoni fil-konsum.
(ii) Importazzjoni minn pajjiżi terzi oħra
(75) Rigward importazzjoi minn pajjiżi oħra li ma jaqgħux taħt din il-proċedura, il-Kumissjoni sabet li, minkejja li dawn l-importi kienu jirrapreżentaw sehem sinjifikanti mis-suq ta' Komunità (9 % fil-perjodu ta' l-investigazzjoni), dawn naqsu fil-perjodu kkunsidrat, minn 10 % fl-1994 għal 9 % fil-perjodu ta' l-investigazzjoni.
F'dan il-kuntest, il-Kumissjoni, wara li bbażat ruħha fuq l-istatistiċi tal-Eurostat, eżaminat partikolarment ix-xejriet li ħadu l-volumi u l-prezzijiet ta' l-importi mill-Korea, u x-xejriet ta' importazzjoni mir-Repubblika Ċeka, Rumanija, Russja u t-Turkija.
Korea
(76) L-importi mill-Korea ġew eżaminati fil-kuntest ta' din l-investigazzjoni u nstabu marġini de minimis ta' bejgħ b'telf jew taħt il-prezz domestiku. Il-Kummissjoni eżaminat il-volum t'importazzjoni waqt il-perjodu kkunsidrat u sabet li kien baqa' stabbli. Il-prezzijiet ta' l-importi mill-Korea nstabu li kienu komparabbli mal-prezzijiet ta' l-industrija tal-Komunità, għaldaqstant id-danni li sofriet l-industrija tal-Komunità ma setgħux jiġu attribwiti lill-importi mill-Korea.
Ir-Repubblika Ċeka
(77) Rigward l-importazzjoni mir-Repubblika Ċeka, waqt li l-prezzijiet tagħhom baqa' taħt dak ta' l-industrija tal-Komunità fil-perjodu ta' l-investigazzjoni, il-volum t'importazzjoni naqas matul dan il-perjodu.
Ir-Rumanija
(78) Minkejja li kien hemm żieda sinjifikanti fl-importazzjoni mir-Rumanija, fil-bidu tal-perjodu kkunsidrati dawn kienu f'livell estremament baxx (217 tunnellata biss fl-1994) u fl-aħħar tal-perjodu il-livell ta' din l-importazzjoni baqa' baxx ħafna (0.9 % fil-perjodu ta' l-investazzjoni).
Ir-Russja
(79) Rigward l-importazzjoni mir-Russja minkejja Iċ-ċaqliq waqt il-perjodu kkunsidrat, is-sehem mis-suq li kellha r-Russja waqt il-perjodu ta' l-investigazzjoni kien jirrapreżenta biss 0.3 %.
It-Turkija
(80) Rigward l-importazzjoni mit-Turkija, l-investigazzjoni sabet li, minkejja li l-importazzjoni mit-Turkija żdiedet matul dan il-perjodu, b'konsegwenza li żdied is-sehem mis-suq (1.7 % fil-perjodu ta' l-investigazzjoni), il-prezzijiet per oġġett kienu ogħla sew minn dawk ta' pajjiżi suġġetti għall-investigazzjoni u li għalihom inħolqu margini ta' bejgħ bit-telf jew taħt il-prezz domestiku u ta' dannu.
Konklużjoni
(81) Il-Kummissjoni kkunsidrat li l-importazzjoni mill-pajjiżi terzi msemmija hawn fuq li ma kienux jaqgġu taħt din il-proċedura setgħu kkontribwew lid-dannu, partikolarment importi mir-Repubblika Ċeka u t-Turkija. Mandakolli, dan biss ma kien biżżejjed biex jikser ir-rabta li ġiet stabbiliti bejn id-danni li batiet l-industrija tal-Komunità u l-importi li nbigħu bit-telf jew taħt il-prezz domestiku, partikolarment fid-dawl tas-sehem mis-suq li kellhom dawn il-pajjiżi terzi u l-iżvilupp ta' dan is-sehem mis-suq matul il-perjodu kkonċernat (minn 5.9 % fl-1994 għal 6.7 % fil-perjodu ta' l-investigazzjoni).
Pajjiżi terzi oħra
(82) Il-Kummissjoni sabet li s-sehem totali mis-suq li kellhom pajjiżi terzi oħra naqas matul il-perjodu kkunsidrat (minn 4 % fl-1994 għal 2.7 % fil-perjodu ta' l-investigazzjoni) u li l-prezzijiet ta' dawn l-importi nstabu distintament ogħla minn dawk ta' l-importi mibjugħa bit-telf jew taħt il-prezz domestiku.
(iii) Materja prima
(83) Il-Kummissjoni ukoll ikkunsidrat jekk id-dannu mġarrab mill-industrija tal-Komunità setax kien ikkawżat minn żieda fil-prezzijiet tal-materja prima matul il-perjodu kkunsidrat.
F'dan ir-rigward il-Kummissjoni kkunsidrat li minħabba s-sostituzzjoni limitata ta' SWR minn prodotti oħra, l-industrija tal-Komunità għandha tkun kapaċi li tgħaddi żidiet fil-prezz ta' materja prima. F'dan ir-rigward, il-Kummissjoni sabet li ż-żidiet fil-prezz magmula mill-industrija tal-Komunità fl-1994/1995 meta ġiet ffaċċjata miż-żieda fl-importazzjoni bi prezz baxx ma kinux biżżejjed biex ikopru ż-żidiet fil-prezzijiet ta' materja prima.
(iv) Dannu kkawżat mill-importazzjoni mill-industrija tal-Komunità
(84) Numru t'esportaturi allegaw li l-industrija tal-Komunità kkawżat dannu permezz ta' l-importazzjoni proprja tal-prodott kkonċernat minn pajjiżi taħt investigazzjoni matul il-perjodu eżaminat.
F'dan ir-rispett, kif spjegat fit-taqsima hawn fuq dwar id-definizzjoni tal-produzzjoni tal-Komunità, il-Kummisjoni sabet li dawn ix-xirjiet ikkorispondew, b'mod ġenerali,mal-prattiċi kummerċjali standard ta' produtturi li kellhom jissuplementaw l-varjeta ta' prodotti fabbrikati minnhom infushom bi proporzjon żgħir ta' importi. Dawn l-importi kienu neċessarji sabiex ikunu jistgħu joffru varjetà sħiħa ta' prodotti u jkunu jistgħu jikkompetu fis-suq tal-Komunità. Fir-rigward tar-relazzjoni bejn wieħed mill-produtturi li ressaq ilment u importatur u ċerti distributuri, li kienet speċifikament investigata, kien konkluż li din il-kumpannija ġabet ruħha bl-istess mod ma' produtturi oħra mill-Komunità li ġew investigati. B'konsegwenza, l-effett ta' l-importazzjonijiet li saru minn dawn il-kumpanniji ma' tistax tkun attribwita lill-produttur tal-Komunità.
Il-Kummissjoni għalhekk ikkonkludiet li l-industrija tal-Komunità ma kkawżatx dannu bl-importazzjoni proprja ta' SWR.
(ċ) Konklużjoni fuq il-kawża
(85) Għalkemm ma jistax jiġi eskluż li xi wħud mill-importazzjonijiet minn pajjiżi terzi oħra setgħu ikkontribwixxew għad-dannu mġarrab mill-industrija tal-Komunità, l-investigazzjoni wriet li dawn il-fatturi fihom infushom ma kienux tant li kellhom ikissru l-ħolqa bejn l-importazzjonijiet suġġetti għall-investigazzjoni u d-dannu materjali mġarrab mill-industrija tal-Komunità.
Fid-dawl ta' dan t'hawn fuq, il-Kummissjoni kkonkludiet li l-importazzjonijiet mis-seba' pajjiżi kkonċernati meħuda flimkien ikkawzaw dannu materjali lill-industrija tal-Komunità.
G. INTERESS TAL-KOMUNITÀ
1. Rimarki preliminari
(86) Il-Kummissjoni eżaminat b'mod proviżorju, fuq il-bazi ta' l-informazzjoni mogħtija, kemm il-darba, minkejja is-sejbien ta' bejgħ b'telf jew taħt il-prezz domestiku u dannu, jeżistu raġunijiet validi li jistgħu jwasslu għall-konklużjoni li mhux fl-interess tal-Komunità li jiġu mposti miżuri fil-kas preżenti.
Għal dan il-għan, il-Kummissjoni ikkunsidrat l-impatt tal-miżuri jekk jiġu imposti jew le għall-partijiet kollha nvoluti fil-proċedura.
2. Ġbir ta' data t'interess mill-Komunità
(87) Sabiex tagħmel stima ta' l-impatt ta' l-imposizzjoni tal-misuri, il-Kummissjoni talbet informazzjoni minn kull parti interessata, inkluż partijiet fl-industriji upstream, il-produtturi tal-Komunità li lmentaw, impurtaturi/grossisti u l-utenti. Wieħed għandu jinnota li l-ebda tweġiba ma waslet mingħand l-industriji utenti. Fuq il-bażi ta' din l-informazzjoni li ġejja mill-partijiet li qed jikkoperaw, il-Kummissjoni għamlet il-konklużjonijiet li ġejjin.
3. Impatt fuq l-industrija upstream
(88) Il-materja prima prinċipali wżata għall-produzzjoni ta' SWR hi l-industrija tal-wire ta' l-azzar, b'mod partikolari l-wire ta' l-azzar li fih ħafna karbonju li jista' jiġi ggalvanizzat jew miksi b'xi mod ieħor. Wieħed għandu jinnota li hemm ħafna materja prima oħra wżata fil-produzzjoni ta' SWR inklużi fibri sintetiċi, griż u ppakkjar (partikolarment tankijiet/rkiekel). Il-wire ta' l-azzar użat mill-industrija tal-Komunità hija magħmula prinċipalment mill-manifatturi kbar ta' l-azzar fl-Ewropa. Hemm numru ta' kwalitajiet u ħxuna ta' wire ta' l-azzar li jista' jintuża f'din it-tip ta' produzzjoni, madankollu, il-manifatturi tal-wire ta' l-azzar fil-Komunità jipproduċu il-varjetà kollha neċessarja għall-produzzjoni ta' SWR.
(89) Żewġ kumpanniji li jipproduċu materja prima kkoperaw ma' l-investigazzjoni tal-Kummissjoni. Dawn iż-żewġ kumpanniji mpjegaw madwar 1417 persuna fl-1997. Il-valur totali tal-bejgħ fl-1997 kien ta' ECU 312 miljun, li minnhom ECU 54 miljun kellhom x'jaqsmu mal-materja prima kkonċernata (li jirrappreżentaw madwar 17 % tal-valur totali tal-bejgħ). Fir-rigward tal-profittabbilità tal-kumpanniji kkonċernati kien madwar 5 % fl-1997.
4. Impatt fuq l-industrija tal-Komunità
(a) Natura u struttura ta' l-industrija tal-Komunità
(90) L-industrija tal-Komunità hi magħmula minn kumpanniji ta' daqs żgħir u medju li jinstabu f'disgħa mill-Istati Membri (l-Awstrija, id-Danimarka, Franza, il-Ġermanja, Greċja, l-Italja, Portugal, Spanja u r-Renju Unit). Wieħed għandu jinnota li l-produzzjoni ta' SWR hi intensiva fuq kapital u li għandu jsir ammont sinjifikanti ta' riċerka u żvilupp sabiex wieħed ikompli jtejjeb il-varjetà ta' prodotti, b'mod partikolari SWR speċjali wżat għall-proġetti (ara hawn taħt). SWR ta' spiss jgħaddu minn trasformazzjoni mill-industrija tal-Komunità u/jew kumpanniji relatati, (i.e. tqattiegħ, ġonot u tagħmir jew trasformazzjoni f'oggetti oħra bħal tarjoli, ħbula u ganċijiet, ecc.). Huwa ċar li kwalunkwe impatt negattiv fuq SWR ser ifixkel din l-attivita' b'mod sinjifikanti.
(91) Il-produzzjoni totali tal-Komunità tħaddem madwar 2600 persuna (IP).
(92) Flimkien mal-produzzjoni ta' SWR standard, l-industrija tal-Komunità tipproduċi wkoll varjetà kbira ta' SWR speċjali bħala proġett, per eżempju SWR użat fil-kostruzzjoni ta' pontijiet sospiżi jew soqfa sospizi. Din il-produzzjoni għall-proġett huwa normalment għal kwantita' fissa u termini fissi (i.e. il-volum li hemm bżonn għall-proġett u kemm idum il-proġett). Wieħed għandu jinnota li matul is-snin ix-xogħol fuq il-proġett sar għajn importanti t'introjtu għall-industrija tal-Komunità. Peress li l-ordnijiet tal-proġett normalment jinvolvu koperazzjoni teknika mill-viċin mal-klijenti (ħafna drabi jkun hemm bżonn teknoloġija u makkinarju avżanzat) u servizzi oħra (mhux biss l-installazzjoni tal-SWR imma wkoll tiswija u xogħol ta' manutenzjoni matul is-snin), wieħed għandu jinnota li l-industrija tal-Komunità hija l-fornitur prinċipali tal-proġett SWR fuq is-suq tal-Komunità.
(93) Instab li l-SWR għall-proġett seta' jiġi prodott mill-istess makkinarju u mill-istess forza ta' xogħol bħall-SWR standard ta' dimensjoni ekwivalenti, u li l-produzzjoni ta' SWR għall-proġett kien għalhekk jiddependi ħafna fuq il-produzzjoni ta' SWR standard, per eżempju biex jinfirxu l-ispejjeż regolari u essenzali tan-negozju.
(b) Vijabbilità ta' l-industrija tal-Komunità
(94) Wieħed għandu jinnota li s-sitwazzjoni ta' l-industrija ta' l-SWR fil-Komunità matul dawn l-aħħar għaxar snin iddeterjorat, l-aktar b'riżultat ta' l-egħluq t'industriji t'utenti, bħal tħaffir, u t-tnaqqis fil-flotot tas-sajd wara l-introduzzjoni ta' kwoti. B'riżultat ta' dan, l-industrija kellha tgħaddi minn strutturar kbir mill-ġdid u konsolidazzjoni. Matul il-perjodu ta' żmien ikkunsidrat fl-investigazzjoni preżenti, l-industrija kkonsolidat u ffaċċjat talba dejjem ikbar, kif jidher fil-premess 43.
(95) Madanakollu, matul il-perjodu investigat, l-industrija tal-Komunità inbidlet minn sitwazzjoni li tagħmel il-profitt għal waħda li tagħmel it-telf, iġġarrab l-ikbar telf ta' profitti fl-1995 fi żmien meta l-affarijiet importati mill-pajjiżi kkonċernati ħarġu fis-suq tal-Komunità f'volumi kbar. Barra minn hekk, minħabba l-prezzijiet baxxi ta' dawn l-importi mibjugħa b'telf jew bi irħas mill-prezz domestiku l-industrija tal-Komunità ma setgħetx iżżid prezzijiet skond iż-żieda fin-nefqa, u għalhekk ġarrbet ħsara kemm mill-volum t'importazzjoni kif ukoll mill-valur baxx tagħhom.
(96) Il-Kummissjoni ikkunsidrat li minħabba ir-ristrutturar u t-titjib fil-produttivita', l-industrija fil-Komunità tkun vijabbli bħala struttura basta li l-kondizzjonijiet imparzjali tal-kompetizzjoni jistgħu jiġu restawrati fuq is-suq tal-Komunità.
(ċ) Effetti ta' jekk il-miżuri jiġux imposti jew le
(97) Wara li l-miżuri jiġu mposti, wieħed jippretendi li l-prezzijiet tal-SWR mqiegħdin fis-suq tal-Komunità ser jogħlew. Din iż-żieda fil-prezzijiet tippermetti lill-industrija tal-Komunità biex tirkupra l-profitabbilità u iżżid xi ftit il-volum ta' bejgħ.
(98) Jekk ma jiġux imposti miżuri, hemm ċans kbir li t-tendenza negattiva fl-industrija tal-Komunità tkompli, u twassal wara żmien twil għall-egħluq ta' kumpanniji. Instab li l-industrija tal-Komunità kellha numru ta' pjanti ta' produzzjoni mħaddmin kwazi b'telf. Dawn il-pjanti għandhom ċans kbir li jingħalqu fi żmien qasir b'telf immedjat t'impjiegi. L-industrija tal-Komunità x'aktarx partikolarment tkompli titlef iktar mis-sehem mis-suq u hu mistenni li l-qagħda finanzjarja tkompli sejra lura. Kif spjegat hawn fuq, jekk din it-tendenza tinżamm, mhux biss il-produzzjoni ta' SWR standard tkun affetwata imma wkoll il-produzzjoni ta' SWR għall-proġetti, li mhumiex esportati f'volumi sinjifikanti mill-pajjiżi kkonċernati.
(99) Bħala konklużjoni, huwa mistenni li l-miżuri jippermettu l-industrija tal-Komunità li tirkupra mid-dannu li soffriet. Huwa għalhekk ikkunsidrat li hu fl-interess ta' l-industrija tal-Komunità li jiġu mposti dawn il-miżuri.
5. Impatt fuq l-impurtaturi/grossisti
(100) Erba' impurtaturi/grossisti fil-Komunità, mhux relatati ma' esportaturi, ikkoperaw fil-proċedura. Huma stqarrew li l-imposizzjoni tal-miżuri fil-proċedura kurrenti ser ikollha effetti ħżiena fuq l-impurtaturi/grossisti tal-prodott kkonċernat fil-Komunità.
(101) L-investigazzjoni turi li, għal żewġ impurtaturi mhux relatati, il-kummerċ fl-SWR jirrappreżenta proporzjon sinjifikanti mill-attivitajiet tagħhom, f'termini ta' valur tal-bejgħ (bejn 40 u 80 %) u kontribut ta' profitt (profitt totali li jvarja minn 3 sa 18 %). Madankollu wieħed għandu jinnota li l-impurtaturi/grossisti kollha (bl-eċċezzjoni ta' wieħed) ukoll huma kummerċjanti ta' varjetà ta' prodotti oħra li jinkludu ħbula tal-fibre, wire, cable, ktajjen, makkinarju u tagħmir. Parti mportanti mill-kummerċ huwa t-trasformazzjoni ta' l-SWR (i.e. tqattiegħ, ġonot u tagħmir jew it-trasformazzjoni f'oġġetti oħra bħal tarjola, ħbula u ganċijiet, eċċ.). Instab ukoll li l-impurtaturi/grossisti kienu kummerċjanti ta' prodotti ta' SWR fil-Komunità.
(102) Għalkemm l-imposizzjoni tal-miżuri x'aktarx għandha effett fuq l-impurtaturi/grossisti, minħabba t-trasformazzjoni tal-kummerċ ta' SWR, il-varjetà t' attivitajiet ta' kummerċ bi prodotti oħra u l-fatt li huma wkoll jikkumerċjaw prodotti magħmula fil-Komunità, il-Kummissjoni kkonkludiet li l-impatt li jirriżulta mill-imposizzjoni tal-miżuri fil-proċedura preżenti mhux ser ikun sinjifikanti.
6. Impatt fuq l-utenti
(103) SWR huma wzati f'varjeta kbira t'applikazzjonijiet ghalhekk numru kbir t'industriji t'utenti huma kkoncernati minn din il-procedura legali. Il-Kummissjoni sabiet li l-SWR kienu l-iktar użati mll-utenti ta' l-industrija li ġejjin (il-lista mhux kompluta): bżonnijiet ġenerali, sajd, tbaħħir/trasport bil-baħar, l-industrija taż-żejt u l-gass, tħaffir (tħaffir fil-fond u fil-wiċċ), foresti, transport bl-arju (inklużi ski-lifts u cable cars), inġinerija ċivili (pontijiet sospiżi, torrijiet, arbli, strutturi mgħottija bis-saqaf), bini (krejnijiet), lift.
(104) L-analiżi tal-Kummissjonu tirrifletti n-numru kbir t'industriji utenti kkonċernati u l-varjetà kbira t'applikazzjonijiet f'kull settur. Fuq il-bażi ta' l-informazzjoni disponibbli, il-Kummissjoni sabet li l-ispejjeż totali ta' l-industriji utenti jibdew minn ECU 50000 sa ECU 18 miljun, li tirrifletti d-differenzi vasti fil-kobor tal-kumpanniji kkonċernati. Barra minn hekk, il-proporzjon ta' l-ispejjeż relatati mal-prodott konċernat ivarja minn 0,01 sa 3 % biss, li juri li l-SWR ma jirrapreżentax problema kbira għal dawn il-kumpanniji.
(105) Waqt li teżamina l-effett possibli fuq l-imposizzjoni ta' miżuri fuq l-utenti, il-Kummissjoni kkonkludiet li minħabba l-inċidenza negliġibbli tan-nefqa ta' SWR fuq l-industriji utenti, kwalunkwe żieda fl-infieq qajla kien ser ikollha effett sinjifikanti. Barra minn hekk, wieħed għandu jinnota li hemm numru t'egħjun alternattivi ta' SWR mhux suġġetti għal mizuri kontra t-twaqqigħ tas-suq li jibqgħu disponibbli għall-industriji utenti kkonċernati.
7. Konklużjoni fuq l-interess tal-Komunità
(106) Fid-dawl tar-rata ta' żidiet fl-importazzjoni minn pajjiżi kkonċernati matul il-perjodu kkunsidrat u l-imġieba ta' l-esportatur fuq is-suq tal-Komunità biex jbigħ taħt il-prezzijiet ta' l-industrija tal-Komunità il-ħin kollu u b'mod sinjifikanti, hemm ċans li, fin-nuqqas ta' miżuri, din it-tendenza tkompli u tkompli taggrava d-dannu kkawżat lill-produtturi tal-Komunità li lmentaw.
(107) L-effetti ta' l-imposizzjoni ta' miżuri huma mistennija li jgħinu l-industrija tal-Komunità biex ittejjeb il-profitt, b'konsegwenza ta' benefiċċju fuq il-kondizzjonijiet kompetittivi mqiegħda fis-suq tal-Komunità u t-tnaqqis ta' theddid t'egħluq u t-tnaqqis konsegwenti t'impjiegi. Il-Kummissjoni kkunsidrat speċjalment il-fatt li l-industrija fil-Komunità tista tiġi sfurzata li tagħlaq numru ta' siti ta' produzzjoni jekk ma ssirx korrezzjoni ta' prattiċi ta' kummerċ qarrieq mill-produtturi esportaturi, u l-vantaġġi fil-perjodu ta' ftit xhur jew snin mill-preżent għall-industrija utenti, li tkun fornita bi prezzijiet iktar baxxi, jistgħu mbaghad jisparixxu.
(108) Rigward l-industrija utenti, kwalunkwe żieda mistennija fil-prezz għandu jkollha biss impatt marġinali.
(109) Il-Kummisjoni kkonkludiet li, f'dawn iċ-ċirkustanzi m'hemm l-ebda raġuni biex ma timponix dawn il-miżuri.
H. MIŻURI PROVIŻJONALI
1. Livell fejn jigi eliminat id-dannu
(110) Wara li stabilixxiet li l-importi mibjugħa b'telf jew bi prezz taħt dak domestiku taħt konsiderazzjoni ikkaġunaw dannu materjali lill-industrija tal-Komunità u li m'hemm l-ebda raġuni valida li ma titteħidx azzjoni, l-miżuri meħuda għandhom jiġu mposti f'livell suffiċjenti biex jiġi eliminat id-dannu kkawżat minn dawn l-importi mingħajr ma jinqabżu l-margini ta' bejgħ b'telf jew bi prezz taħt dak domestiku.
It-tneħħija ta' dan id-dannu teħtieg li l-industrija tkun f'posizzjoni fejn il-prezzijiet tal-prodotti mpurtati kkonċernati mill-pajjiżi kkonċernati għandhom jitgħollew sa livell fejn ma jagħmlux dannu.
Għall-finijiet tal-kalkolu taż-żieda neċessarja fil-prezz, i.e. il-marġinu ta' danni, il-Kummissjoni kkunsidrat li l-prezzijiet ta' l-importi mibjugħa b'telf jew bi prezz taħt dak domestiku kellhom jiġu mqabbla mal-prezzijiet għall-bejgh ta' l-industrija tal-Komunità biż-żieda tal-profitt li l-industrija hi mistennija li tagħmel fl-assenza tal-ħsara minn bejgħ b'telf jew bi prezz taħt dak domestiku minn pajjiżi li jkun qed jiġu nvestigati.
Fuq din il-bażi, il-prezzijiet medji preġudikati għall-esportazzjoni ta' dawk it-tipi ta' prodotti wżati biex jiddeterminaw il-waqgħa fil-prezz ġew mqabbla, għall-perjodu ta' l-investigazzjoni, fuq livell tal-fruntiera tal-Komunità, aġġustati biex ikopru d-dazju mħallas u spejjeż għat-trasport, bil-proprju prezz medju preġudikat għall-bejgħ miżmum mill-produtturi kkonċernati mill-Komunità fil-kampjun minn dawk li lmentaw, miżjud biex ikopri t-tnaqqis fil-profitt kif ukoll b'żieda ta' marginu ta' profit ta' 5 %. Għall-fini ta' determinazzjoni preliminarja, dan il-marġinu ta' profit kien meqjus bħala l-livell minimu ta' profitt neċessarju biex dan is-settur isir vijabbli.
2. Dazji provizorju
(111) Skond l-Artikolu 7(2) tar-Regolament Bażiku id-dazju proviżorju fuq proċeduri ta' kontra l-bejgħ bit-telf jew taħt il-prezz tas-suq domestiku għandu jkun ugwali għall-marginu ta' bejgħ bit-telf jew taħt il-prezz tas-suq domestiku jew l-ammont neċessarju għat-tneħħija tad- dannu, liema huwa l-inqas.
Għall-kumpanniji kollha tar-RPĊ, l-Ungerija, l-Indja, il-Polonja u l-Ukrajna l-marġini ta' dannu kienu dejjem ogħla mill-bejgħ bit-telf jew taħt il-prezz tas-suq domestiku. Minħabba f'hekk, it-taxxi proviżorji għall-kumpanniji fil-pajjiżi msemmija hawn fuq huma bbazati fuq il-margini ta' bejgħ bit-telf jew taħt il-prezz tas-suq domestiku.
Għall-kumpanniji Messikani u ta' l-Afrika t'Isfel, il-marġini ta' dannu huma inqas mill-marġini ta' bejgħ bit-telf jew taħt il-prezz tas-suq domestiku. Għalhekk it-taxxi proviżorji għall-kumpanniji f'dawn iż-żewg pajjiżi huma stipulati fil-livell ta' marġini ta' dannu.
3. Impriżi
(112) Il-produtturi li jesportaw fl-Ungerija u l-Polonja offrew impriżi fil-prezzijiet skond l-Artikolu 8(1) tar-Regolament Bażiku. Il-Kummissjoni tikkonsidra li l-impriżi offruti mill-produtturi kkonċernati li jesportaw għandhom jiġu aċċettati.
L-aċċettazzjoni tal-impriżi fil-prezzijiet għandha tkun kondizzjonali fuq il-wiri t'irċevuta valida lis-servizzi tad-dwana ta' l-Istati Membri t'impriża li tidentifika b'mod ċar lill-produttur u li fiha l-informazzjoni mniżżla fl-Anness. Fejn ma tiġix ippreżentata rċevuta bħal din, ir-rati xierqa ta' dazju għandhom jitħallsu fuq proċeduri ta' kontra l-bejgh bit-telf jew taħt il-prezz tas-suq domestiku.
(113) Wieħed għandu jinnota li fil-kas ta' ksur jew irtirar ta' l-impriża, dazju kontra l-bejgħ bit-telf jew taħt il-prezz tas-suq domestiku tista' tiġi mposta, skond l-Artikolu 8(9) u 10 tar-Regolament Bażiku.
(114) Barra minn hekk, wieħed għandu jinnota li, skond l-Artikolu 8(6) tar-Regolament Bażiku, l-investigazzjoni ta' bejgħ bit-telf jew taħt il-prezz tas-suq domestiku, dannu w interess tal-Komunità jitlesta, minkejja l-aċċettazzjoni ta' l-impriża fil-kors ta' l-investigazzjoni.
I. DISPOSIZZJONIJIET FINALI
(115) Fl-interessi t'amministrazzjoni xierqa, perjodu għandu jiġi ffissat fejn partijiet kkonċernati jistgħu jagħtu l-opinjoni tagħhom bil-miktub u jitolbu seduta. Barra minn hekk, għandu jiġi mniżżel li kull riċerka magħmula għall-finijiet ta' dan ir-Regolament hija proviżorja u għandha mnejn tiġi rikunsidrata għal skopijiet ta' miżuri definittivi li l-Kummissjoni tista' tipproponi,
ADOTTAT DAN IR-REGOLAMENT:
Artikolu 1
1. Dazju proviżorju ta' kontra l-bejgħ b'telf jew taħt il-prezz tas-suq domestiku huwa mpost fuq importazzjoni ta' ħbula u cables ta' l-azzar, inkluż kaxxarizz, minbarra ħbula u cables ta' l-istainless steel, bi ħxuna massima t'iktar minn 3 mm, b'tagħmir imwaħħal jew le, klassifikat taħt il-kodiċi NM: eż 73121082 (kodiċi TARIC 73121082*10), eż 73121084 (kodiċi TARIC 73121084*10), eż 73121086 (kodiċi TARIC 73121086*10), eż 73121088 (kodiċi TARIC 73121088*10) u eż 73121099 (kodiċi TARIC 73121099*10), li ġejjin mir-Repubblika Popolari taċ-Ċina, l-Ungerija, l-Indja, il-Messiku, il-Polonja, l-Afrika t'Isfel u l-Ukrajna.
2. Ir-rata proviżorja tad-dazju tapplika għall-prezzijiet netti bla taxxa mal-fruntieri tal-Komunità t'importazzjoni ta' prodotti koncernati fabbrikati minn kumpanniji msemmija hawn taħt, qabel id-dazju, ser tkun kif ġej:
Pajjiż | Kumpannija | Rata ta' dazju (%) | Kodici addizjonali TARIC |
RPĊ | Kumpanniji kollha | 74,8 | - |
L-Ungerija | Kumpanniji kollha | 33,9 | 8900 |
L-Indja | L-Industriji Uasha Martin & Usha Beltron Ltd | 39,8 | 8613 |
Kumpanniji kollha | 40,2 | 8900 |
Il-Messiku | Kumpanniji kollha | 56,4 | - |
Il-Polonja | Drumet | 35,0 | 8614 |
Kumpanniji kollha | 56,1 | 8900 |
Afrika t'Isfel | Kumpanniji kollha | 33,9 | - |
L-Ukrajna | Kumpanniji kollha | 54,8 | - |
3. Minkejja paragrafu 1, it-taxxa proviżorja mhux ser tapplika fuq importazzjoni tal-prodott kkonċernat fabbrikati u esportati direttament u kkontjati lil kumpannija t'importazzjoni fil-Komunità bi qbil ma' l-Artikolu 2(2) mill-kumpanniji mniżżla fl-Artikolu 2(3).
4. Sakemm mhux speċifikat mod ieħor, id-disposizzjonijiet fis-seħħ dwar id-dazji tad-dwana għandhom japplikaw.
5. Ir-rilaxx taċ-ċirkolazzjoni ħielsa fil-Komunità ta'prodott imniżżel fil-paragrafu 1 għandu jkun suġġett għad-disposizzjonijiet tas-sigurta' ekwivalenti għall-ammont ta' taxxa proviżorja.
Artikolu 2
1. L-impriżi offruti mill-kumpanniji mniżżla fil-paragrafu 3 b'konnessjoni ma' proċeduri ta' kontra l-bejgħ bit-telf jew taħt il-prezz tas-suq domestiku li jikkonċernaw ħbula u cables ta' l-azzar, inklużi ħbula tal-kaxxarizz, minbarra ħbula u cables ta' l-stainless steel, bi ħxuna massima iktar minn 3 mm, b'tagħmir mwaħħal jew le, klassifikat fil-kodiċi NM: eż 73121082 (kodiċi TARIC 73121082*10), ex73121084 (kodiċi TARIC 73121084*10), eż 73121086 (kodiċi TARIC 73121086*10), eż 73121088 (kodiċi TARIC 73121088*10) u eż 73121099 (kodiċi TARIC 73121099*10), li joriġinaw fir-Repubblika Popolari taċ-Ċina, l-Ungerija, l-Indja, il-Messiku, Polonja, l-Afrika t'Isfel u l-Ukrajna huma hawnhekk aċċettati.
2. Meta t-talba għar-rilaxx taċ-ċirkulazzjoni ħielsa skond l-impriża tiġi ppreżentata, eżenzjoni mit-taxxa tkun kondizzjonali għall-preżentazzjoni ta' rċevuta t'impriża valida lis-servizzi tad-dwana ta' l-Istat Membru relevanti, maħruġa minn waħda mill-kumpanniji mniżżla fil-paragrafu 3. L-elementi essenzali ta' l-irċevuta ta' l-impriża huma mniżżla fl-Anness.
3. Importazzjonijiet akkumpanjati minn ircevuta t'impriża għandhom jiġu ddikjarati taħt il-kodiċi addizzjonali TARIC li ġejjin:
Pajjiż | Kumpannija | Kodiċi addizzjonali TARIC |
L-Ungerija | Drótarú és Drótkötél Ipari és Kereskedelmi Rt | 8616 |
Polonja | Drumet SA | 8617 |
Slaskie Zaklady Lin i Drutu ċLinodrut' Spólka Akeyjna | 8619 |
Fabryka Lin i Drutów ċLinodrut' Zabrze Spólka z organic-zona odpowiedzialnoscia |
Fabryka Lin i Drutów ċFalind' Spólka z organiczona odpo-wiedzialnoscia |
Górnoslaska Fabryka Lin i Drutu ċLinodrut' Bytom Spólka organiczona odpowiedzialnoscia |
Dolnoslaska Fabryka Lin i Drutu "Linodrut Linmet" spólka z organiczona odpowiedzialnoscia |
Artikolu 3
1. Skond l-Artikolu 20(1) tar-Regolament (KE) Nru 384/96 u mingħajr preġudizzju għall-Artikolu 20(2) u (3) ta' dak ir-Regolament partijiet interessati jistgħu jesprimu l-opinjoni tagħhom bil-miktub u japplikaw li jinstemgħu verbalment mill-Kummissjoni fi żmien xahar mid-data tal-dħul fis-seħħ ta' dan ir-Regolament.
2. Skond l-Artikolu 21(4) tar-Regolament (KE) Nru 384/96 il-partijiet li għamlu lilhom infushom magħrufa fiz-zmien specifikat fin-notifika inizjali koncernata jistghu jikkummentaw fuq l-applikazzjoni ta' dan ir-Regolament fi zmien xahar mid-dħul fis-seħħ tiegħu.
Artikolu 4
Dan ir-Regolament għandu jidħol fis-seħħ fil-jum tal-publikazzjoni tiegħu fil-Ġurnal Uffiċjali tal-Komunità Ewropea.
L-Artikolu 1 ta' dan ir-Regolament għandu jgħodd għal perjodu ta' sitt xhur.
Dan ir-Regolament għandu jorbot fil-kumplessità tiegħu u japplika direttament fl-Istati Membri kollha.
Magħmul fi Brussel, fit-18 ta' Frar 1999.

Labels: 1
3
4
5